San Diego Garage Door Repair - San Diego, CA 92116 - Best of the Web Local
California > San Diego > San Diego Garage Door Repair
4674 33rd St
San Diego Garage Door Repair, 4674 33rd St, (619) 866-3328
Reply to a review for San Diego Garage Door Repair Drie Covid-19-sterftes in 72 uur in Durbanse hospitaal | Maroela Media
Die Netcare St Augustine-hospitaal. Foto: Netcare/Facebook
Drie mense is die afgelope 72 uur in die Netcare St. Augustine-hospitaal in Durban aan Covid-19 dood.
“Ons betuig ons innige meegevoel met die geliefdes van die oorledenes en bid vir hulle in hierdie tyd van groot verlies en hartseer,” het dr. Richard Friedland, uitvoerende hoof van die Netcare-groep, gesê.
Twee van die pasiënte is onderskeidelik op 9 Maart en 13 Maart in die hospitaal opgeneem en die derde pasiënt op 14 Maart. “Die pasiënte het nie onlangs internasionaal gereis nie en was ook nie in kontak met ŉ persoon wat positief vir Covid-19 getoets het nie. Hulle het ook geen simptome van Covid-19 getoon toe hulle getoets is tydens opname nie.”
Dr. Zweli Mkhize, minister van gesondheid, het vroeër aangekondig ŉ 80-jarige man is Woensdag aan Covid-19 dood en ŉ 81-jarige vrou Donderdag. Hy het gesê hulle is in ŉ hospitaal in Durban dood.
Sihle Zikalala, premier van KwaZulu-Natal, het ook ŉ kort rukkie gelede aangekondig dat 11 gesondheidsorgwerkers by ŉ private hospitaal in die provinsie positief vir Covid-19 getoets het. Die premier wou nie die naam van die hospitaal bekend maak nie, maar dit blyk hy het na die Netcare St. Augustine-hospitaal verwys.
Volgens Friedland is alle gesondheids- en ondersteuningswerkers wat moontlik in kontak was met die pasiënte ook vir Covid-19 getoets. “Ons het onmiddellik verdere maatreëls getref, insluitend die sluiting van die noodgevalle-afdeling van die hospitaal en het alle nuwe opnames in die hospitaal gestop.”
Netcare het gister verder besluit om alle personeel, dokters, paramedici sowel as huidige pasiënte in die Netcare St. Augustine-hospitaal te toets vir Covid-19.
“Die sifting en toetsing sal die hospitaal in staat stel om enige pasiënte en hospitaalwerkers wat vermoedelik Covid-19 het of wat positief getoets het te isoleer, asook die opsporing van alle persone wat in kontak met die gesondheidsorgwerkers of pasiënte was om te verseker dat hulle getoets word en dat hulle die nodige voorsorgmaatreëls tref om die verspreiding van die infeksie te voorkom.”
Volgens Friedland sal personeel, dokters en kontrakwerkers steeds daagliks ondersoek word voordat hulle toegelaat word om die hospitaal binne te gaan.
“Die hospitaalbestuur is in tans in die proses om die situasie aan pasiënte wat in die hospitaal behandel word te verduidelik en om hul naasbestaandes te kontak om ook vir hulle die situasie te verduidelik en watter maatreëls gevolg gaan word.”
Die hospitaal het ook ŉ toegewyde 24 uur inligting- en ondersteuningsdiens ingestel.
Volgens Friedland is die hospitaal se bestuur konstant in kontak met die nasionale en provinsiale gesondheidsdepartement.
Ko.m ons bid vir al ons dokters veral ons GP en hul mense.Hul is op die voorgrond Wees veilig Bly tuis Die punt wys nog nie van die virus berg Die ontploffing kom Hou vas en bid
Dit is dalk nodig om lesers daarop te wys dat St. Augustine sorteer tussen die mees hoog aangeskrewe hospitale in die land. Dit is nie ‘n hierjy plek nie maar een van die bestes.
So as die 2 oumense nie agv die virus opgeneem is nie, dan het hulle dit in die hospitaal gekry, as dit die rede vir hulle dood is. Nou sluit die ongevslle, wasr moet mrnse in nood nou heen gaan? Of gaan dasr nou by alle hospitale slegs virusmense behandel eord? Wat van regtige noodgevalle? Soos ek vroeër al gesê het, meer mense gaan doodgaan van ander goef as aan die virus. Mense is histeries oor niks.
Ag asseblief dis totaal ongebalanseeede beriggewing daar gaan elke dag vd jaar ou mense dood aan verskillende siektes hoekom tel julle nie ook elke hartpasient en diabetes lasient op maroelamesia nie
Ek self is n suster, en as pasiente in n hospitaal die virus kry, beteken dit dat daar nie toepaslike maatreels gevolg is nie, dus swak verpleging!!